Londres

**Londres** (en anglés *London*, pronunciato ) ye una ciudat  capital d'Anglaterra y d'o Reino Uniu, que ye una d'as mas grans ciudaz d'Europa. Situata a lo sud de Gran Bretanya y a o canto d'o río Tamisa, fue establita por os romanos en o sieglo I sobre un antigo asentamiento d'a tribu celta d'os cantios con o nombre de *Londinium*. O suyo territorio muga a lo norte con os condaus d'Essex y Hertfordshire, a l'ueste con os condaus de Buckinghamshire y Berkshire, y a lo sud con Kent y Surrey.

## Toponimia
O toponimo procede de *Londinium*, adaptación latina d'un vocable celta que significaba *ciudat d'a luz*. En aragones ye documentato o emplego de *Londres* en textos medievals que fan referencia a lo comercio de productos textils.

Tamién en obras historiograficas navarras como o "Libro de las Cheneracions" podemos leyer "Londres" y una explicación lechendaria sobre a suya etimolochía:

## Amplaria y población
En una superficie de 1.572 km² y 32 districtos, a ciudat de Londres tien una población humana de 8.416.535 habitants(2013), que fan d'ista una d'as ciudaz europeas mas densament pobladas, chunto con Moscú, Estambul y París, con una densidat de población de 4.700 hab/km².

En o cens de 2001, o 71% d'os siet millons de habitants se clasificaban en o grupo d'etnia "blanca" (en una mala aplicación d'o concepto etnia), o 10% en a india, bangladeshí u paquistaní, o 5% en l'africana, o 5% en a caribeña, o 3% en a de razas mixtas y o 1% en a china. A mayor colla relichiosa ye a cristiana (58,2%) y no relichión declarata (15,8%). O 21,8% d'os habitants de Londres son naixitos difuera d'a Unión Europea.

L'aria metropolitana de Londres tien una población de 13.945.000 habitants. Mayor que todas as poblacions d'Escocia, Galas y Irlanda d'o Norte chuntas. Ye a segunda aria metropolitana mes gran d'Europa, nomás superada por l'aria de Moscú, y una d'as 20 mayors en o mundo, con una vida y fluxo economico que la situan en o segundo puesto mundial, nomás por dezaga d'a ciudat de Nueva York, en Estaus Unius.

## Historia
A ciudat fue establita por os romanos en os anyos 40, convertindo-se en a capital d'a Provincia romana de *[[Britania]]* arredol d'o 100. D'antis mas yera habitata por os *[[cantios]]*, una tribu celta que feba parte d'os britans y que dió nombre a la isla de Kent y a Canterbury, y mientres o dominio romano se convertió, con o suyo puerto sobre o río Tamisa, en a ciudat mas gran d'a provincia. A suya primera cita ye mientres o reinato de Nerón, encara que a suya conquiesta por os romanos estió mientres o reinato de Claudio, l'antecesor de Nerón.

Encara que a primera ciudat romana fue destruita de raso arredol d'o 61 mientres a sublevación de Boudicca, reina d'os *[[iceni]]*, encara que fue esviellata luengo d'a redota d'os sublevatos.

Fue albandonata por os romanos en o sieglo V, que en ixe inte albandonoron toda a isla de Gran Bretanya, y a ciudat quedó albandonata de raso en o sieglo VII, cuan os anglos, saxons y chutos la invadioron, encara que muit a man d'a ciudat romana, en l'actual carrera de Aldwych, bi heba un asentamiento saxón, dito *Lundenwic*, que estió l'orichen d'a recuperación d'a ciudat, que prenió importancia cuan tornó a ser ocupata l'antiga ciudat romana en os sieglos IX-X. Sindembargo, a ciudat no tornó a recuperar-se dica la desaparición de l'amenaza d'os vikingos, que feban incursions en as costas y remontando os ríos navegables (o río Tamisa, que trescruza Londres, ye navegable). Asinas, en 994 una flota vikinga conquirió la ciudat.

A suya importancia fue ratificata con a devantadera d'a seu de Westminster, que prencipió en o sieglo XIII, en estar a ciudat esleyita por Guillén ''O Conquiridor'' como a suya capital luego d'a conquiesta normanda d'Anglaterra en 1066. En ixe inte, a residencia reyal se trobaba en l'actual Torre de Londres.

En 1640 bi habió una epidemia de peste, con arredol de 30.000 victimas, y en 1666 se produció l'incendio de Londres, que destruyió cuasi de raso a ciudat. Destacó en a suya reconstrucción o papel de l'arquitecto anglés Christopher Wren.

Sindembargo, a creixencia d'a ciudat de Londres (en superficie y en población) se convertió en en o sieglo XIX, con a Revolución industrial, cuan a ciudat yera o prencipal centro industrial britanico y a capital financiera d'o país.

Mientres a Segunda Guerra Mundial, a ciudat fue bombardiada por a *[[Luftwaffe (Wehrmacht)|Luftwaffe]]* en a batalla d'Anglaterra en o dito *[[bliz]]*.

## Clima
Encara que se diz que ye una ciudat a on as plevias escayecen a ormino, Londres no se troba en a zona d'Anglaterra con mas plevias, que ye situata a l'ueste, encara que bi ha plevias mas a sobén que en climas como o clima mediterranio. A presencia d'a nieu ye excepcional, y os suyos veranos son con temperaturas suaus.

## Molimentos

### Palacios
* Admiralty House.
* Palacio de Buckingham.
* Clarence House.
* Palacio de Kensington.
* Palacio de Saint James.
* Somerset House.

### Atros
* Abadía de Westminster.
* Seu de Sant Pavlo.
* Big Ben.
* Puent de Londres.
* Hyde Park.
* Trafalgar Square.
* London Eye.
* Covent Garden.
* Royal Opera House.
* Royal Albert Hall.
* Ilesia de Sant Chaime.
* Mercato de Camden Lock.
* Mercato de Portobello Road.
* Piccadilly Circus.

## Cultura
### Cine
En a ciudat de Londres se celebra cada anyada lo Festival de Cine de Londres (*London Film Festival*).

### Museus
* Museu Britanico.
* Courtauld Gallery.
* National Gallery.
* National Portrait Gallery.
* Victoria and Albert Museum.
* Tate Gallery y Tate Modern.
* Museu de Madame Tussauds, museu de cera.

## Esportes
### Competicions esportivas
Londres estió a seu d'os Chuegos Olimpicos de 1908 y os de 1944, que estioron cancelados por a II Guerra Mundial, y organizó os posteriors Chuegos de 1948, tamién estió a seu d'os Chuegos Olimpicos de 2012.

## Veyer tamién
* Arias metropolitanas en a UE

## Localidaz achirmanatas
*  Buenos Aires (Archentina).
* 2000:  Berlín (Alemanya)
*  Bogotá (Colombia).

## Referencias

## Vinclos externos
* Foro sobre Londres
* London, VisitTown.com
* Visit London. London hotels